ZAPISNIK

41. sjednice Vijeća Mjesnog odbora Brezovica održane 13. rujna 2024., u sjedištu Mjesnog odbora Brezovica, Brezovička cesta 100, s početkom u 20:00 sati.

NAZOČNI ČLANOVI VIJEĆA: Stjepan Imprić,  Smiljana Svedrović,  Dragan Rajić i Lovro Kreković

NENAZOČAN ČLAN VIJEĆA: Katarina Buti, Martin Pavić i Zoran Kornet


Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 4 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 40. sjednice Vijeća. 
Vijeće je (4“za“) usvojilo zapisnik 40. sjednice Vijeća
Predsjednik Vijeća otvara 41.  sjednicu Vijeća te predlaže sljedeći

d n e v n i   r e d:


1. Prijedlog Zaključka o potrebi Plana potreba za aktivnostima, programima i projektima unapređenja kvalitete života građana u 2025.g.
2. Rasprava o spajanju mjesnih odbora
3. Prijedlog zaključka o utvrđivanju prioriteta za Plan komunalnih aktivnosti Gradske četvrti Brezovica za 2025.
4. Obavijesti, pitanja i prijedlozi

Ad 1). Prijedlog Zaključka o potrebi Plana potreba za aktivnostima, programima i projektima unapređenja kvalitete života građana u 2025.g.
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

                                              ZAKLJUČAK
	  o potrebi Plana potreba za aktivnostima, programima 
		      i projektima unapređenja kvalitete
			života građana u 2025. godini


1. Vijeće Mjesnog odbora Brezovica raspravljalo je o Planu potreba za aktivnostima,
programima i projektima unapređenja kvalitete života građana u 2025. godini.
 
2. Vijeće Mjesnog odbora Brezovica traži da se prilikom izrade Financijskog plana Vijeća Gradske četvrti Brezovica za 2025. godinu uvećaju sredstva za 4.000,00 eura na poziciji Ostali nespomenuti rashodi poslovanja – VMO kako bi mogli realizirati Plan potreba za aktivnostima, programima i projektima unapređenja kvalitete života građana u 2025. godini.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 2). Rasprava o spajanju mjesnih odbora
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

                                     Zaključak o inicijativi pojedinih mjesnih odbora
                                      za  izmjenom područja i naziva mjesnih odbora
                                           

	    
	1. Vijeće Mjesnog odbora Brezovica raspravljalo je o inicijativi pojedinih mjesnih odbora za izmjenom područja i naziva mjesnih odbora.

2. Vijeće Mjesnog odbora Brezovica NIJE suglasno sa izmjenom područja i naziva Mjesnog odbora Brezovica.

3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 3). Prijedlog zaključka o utvrđivanju prioriteta za Plan komunalnih aktivnosti Gradske četvrti Brezovica za 2025.
Predsjednik Vijeća Stjepan Imprić obrazlaže Prijedlog.
Vijeće je jednoglasno (4“za“) donijelo

                                        Zaključak o utvrđivanju prioriteta 
                       za Plan komunalnih aktivnosti Gradske četvrti Brezovica za 2025.
                                           

	    
	4. Vijeće Mjesnog odbora Brezovica raspravljalo je potrebu o utvrđivanju prioriteta za Plan komunalnih aktivnosti Gradske četvrti Brezovica za 2025.

5. Vijeće predlaže da se prioriteti za Plan komunalnih aktivnosti Gradske četvrti Brezovica u 2025. uvrste sa akcijom:

· asfaltiranje Drežnik II. odvojak od k.br. 10b do 10d, k.č. 2226/6 k.o. Brezovica, d=55m

6. Ovaj zaključak dostavlja se Vijeću Gradske četvrti Brezovica na daljnje postupanje.



Ad 4).   Obavijesti, pitanja i prijedlozi
Dragan Rajić govori da školski autobus nije dobro usklađen sa satnicom od učenika.

Dovršeno u 20:40 sati.

KLASA: 024-08/24-003/1825
URBROJ: 251-13-11-8/003-24-2


Zapisnik napisala
Kamelia Antonia Pelikon

